cyanic-selkie/wikianc huggingface dataset:
รายชื่อกลุ่มบริษัทและธุรกิจในเครือจีเอ็มเอ็ม แกรมมี่
ธุรกิจเพลง
ธุรกิจเพลงและธุรกิจที่เกี่ยวเนื่องกับเพลง จีเอ็มเอ็ม แกรมมี่ เป็นผู้ครองตลาดเพลงเป็นอันดับ 1 ของตลาดเพลงในประเทศไทย (ร้อยละ 70) ภายใต้โมเดล “การให้บริการเพลงแบบครบวงจร” (Total Music Business) ซึ่งประกอบด้วย ธุรกิจสินค้าเพลง และลิขสิทธิ์ ธุรกิจดิจิตอล คอนเทนต์ ธุรกิจโชว์บิซ และธุรกิจบริหารศิลปิน มีบทเพลงที่ถูกสร้างสรรค์โดยแกรมมี่มาแล้วมากกว่า 10,000 เพลง ปัจจุบันอยู่ภายใต้การดูแลโดย บริษัท จีเอ็มเอ็ม มิวสิค จำกัด บริหารงานโดย ภาวิต จิตรกร ประธานเจ้าหน้าที่บริหาร และฟ้าใหม่ ดำรงชัยธรรม รองประธานเจ้าหน้าที่บริหาร
ค่ายเพลง
ค่ายเพลงที่ยังมีผลงานในปัจจุบัน
ธุรกิจสื่อ โทรทัศน์ และวิทยุ
จีเอ็มเอ็ม แกรมมี่ เป็นหนึ่งในบริษัทสื่อครบวงจรที่ใหญ่ที่สุดในประเทศไทย แต่ปัจจุบันได้แยกกลุ่มธุรกิจสื่อ โทรทัศน์ และวิทยุ ไปอยู่ภายใต้การบริหารของ เดอะ วัน เอ็นเตอร์ไพรส์ เป็นหลัก โดยมีการบริหารดังนี้
กลุ่มธุรกิจของกิจการร่วมค้า
บริษัท เดอะ วัน เอ็นเตอร์ไพรส์ จำกัด (มหาชน) เป็นบริษัทบริหารสถานีโทรทัศน์ ผลิตสื่อ และบริหารนักแสดง โดยมีผู้บริหารหลักคือ บอย - ถกลเกียรติ วีรวรรณ
จีเอ็มเอ็ม แกรมมี่ ได้ก่อตั้ง บริษัท จีเอ็มเอ็ม เอชดี ดิจิทัล ทีวี เทรดดิง จำกัด ขึ้นในปี พ.ศ. 2556 โดยบริษัทถือหุ้นจดทะเบียน 100% เพื่อส่งบริษัทย่อยเข้าร่วมการประมูลโทรทัศน์ระบบดิจิทัล หลังประมูลและโทรทัศน์ช่องดังกล่าวเริ่มออกอากาศในปี พ.ศ. 2557 บริษัทฯ ได้เปลี่ยนชื่อเป็น บริษัท จีเอ็มเอ็มวัน ทีวี เทรดดิง จำกัด จากนั้นในปลายปีเดียวกัน ได้จำหน่ายหุ้นเพิ่มทุนจำนวน 49% ให้บอยและกลุ่มของบอยร่วมลงทุน และบอยได้โอนธุรกิจโทรทัศน์ของบริษัท เอ็กแซ็กท์ จำกัด และบริษัท ซีเนริโอ จำกัด ออกจากจีเอ็มเอ็ม มีเดีย มารวมเข้ากับ จีเอ็มเอ็มวัน ทีวี เทรดดิง รวมถึงต่อมายังซื้อหุ้นที่ถือในมีมิติจากจีเอ็มเอ็มทีวี และหุ้นที่ถือในแอ็กซ์ สตูดิโอ จากเอ็กแซ็กท์และซีเนริโอด้วย ภายหลังบริษัทนี้ได้เปลี่ยนชื่อเป็น บริษัท เดอะ วัน เอ็นเตอร์ไพรส์ จำกัด ในปี พ.ศ. 2558 ต่อมาเข้าซื้อบริษัท จีเอ็มเอ็ม แชนแนล โฮลดิ้ง จำกัด เข้ามาเป็นส่วนหนึ่งของบริษัทในปลายปี พ.ศ. 2563 จนกระทั่งแปรสภาพเป็นบริษัทมหาชนและเข้าจดทะเบียนในตลาดหลักทรัพย์แห่งประเทศไทยในปี พ.ศ. 2564
ธุรกิจโทรทัศน์
จีเอ็มเอ็ม แกรมมี่ ได้เข้าร่วมประมูลใบอนุญาตประกอบการสถานีโทรทัศน์ระบบดิจิทัลประเภทรายการทั่วไป ภาพคมชัดสูง (High Definition : HD) บริหารงานโดย บริษัท วัน สามสิบเอ็ด จำกัด ในเครือเดอะ วัน เอ็นเตอร์ไพรส์ ภายใต้ชื่อ ช่องวัน 31 (ONE 31) และตั้งแต่วันที่ 1 ธันวาคม พ.ศ. 2563 เดอะ วัน เอ็นเตอร์ไพรส์ โดยจีเอ็มเอ็ม แชนแนล โฮลดิ้ง ยังได้รับสิทธิ์ในการเป็นตัวแทนการตลาดและดูแลลิขสิทธิ์รายการโทรทัศน์ของช่องจีเอ็มเอ็ม 25 จากจีเอ็มเอ็ม แกรมมี่ ผ่านจีเอ็มเอ็ม โฮลดิ้ง เพื่อตอบสนองทุกกลุ่มเป้าหมาย
ธุรกิจวิทยุ
บริษัท จีเอ็มเอ็ม มีเดีย จำกัด (มหาชน) เป็นผู้ให้บริการสถานีวิทยุในเครือ และเป็นผู้ถือหุ้นใหญ่ของ บริษัท เอไทม์ มีเดีย จำกัด ซึ่งเป็นบริษัทที่ดำเนินการผลิตรายการวิทยุ และ บริษัท เรดิโอ คอนเซ็ป จำกัด ซึ่งเป็นบริษัทผลิตสปอตโฆษณาวิทยุ โดยปัจจุบันมีสถานีวิทยุดังต่อไปนี้
ธุรกิจรับจ้างผลิตรายการ
เดอะ วัน เอ็นเตอร์ไพรส์ ยังประกอบกิจการรับจ้างผลิตรายการให้กับบุคคลภายนอกตามความต้องการ ทั้งช่องทางโทรทัศน์ของกลุ่มพันธมิตร เช่น ไทยรัฐทีวี, ช่อง 3 เอชดี, อมรินทร์ทีวี, พีพีทีวี และช่องทางออนไลน์ทั้งในและต่างประเทศรวม 8 ช่องทาง โดยมีบริษัทผลิตรายการในเครือดังนี้
ธุรกิจอีเว้นท์และโชว์บิซ
บริษัท เอไทม์ มีเดีย จำกัด กับบริษัท เชนจ์ 2561 จำกัด เป็นบริษัทที่รับจัดอีเว้นท์ และโชว์บิซรายใหญ่ของประเทศ
ธุรกิจบริหารสตูดิโอ
เดอะ วัน เอ็นเตอร์ไพรส์ เป็นผู้บริหารสตูดิโอถ่ายทำรายการโทรทัศน์ของทั้งช่องวัน 31 และ จีเอ็มเอ็ม 25 และให้บริษัทภายนอกเช่า ในหลายพื้นที่ ดังนี้
ธุรกิจบริหารจัดการศิลปิน
บริษัท เอ็กแซ็กท์ ซีเนริโอ จำกัด และจีเอ็มเอ็มทีวี เป็นตัวแทนในการติดต่อและวางแผนงานระหว่างศิลปินและลูกค้าที่ต้องการว่าจ้างศิลปินในสังกัดของกลุ่มเดอะ วัน เอ็นเตอร์ไพรส์ โดยมีศิลปินภายใต้การดูแลกว่า 200 คน
ธุรกิจขายสินค้าที่เกี่ยวเนื่อง
จีเอ็มเอ็มทีวีเป็นผู้ผลิตสินค้าที่เกี่ยวเนื่องกับรายการและศิลปิน เพื่อวางจำหน่ายทางช่องทางออนไลน์ของกลุ่มเดอะ วัน เอ็นเตอร์ไพรส์
ธุรกิจละครเวที
บริษัท ซีเนริโอ จำกัด เป็นหนึ่งในผู้ผลิตละครเวทีชั้นนำของประเทศไทย โดยเป็นผู้บริหารโรงละครบอรดเวย์ เมืองไทยรัชดาลัย เธียเตอร์ ร่วมกับเมืองไทยประกันชีวิต และธนาคารไทยพาณิชย์ และยังเป็นผู้พัฒนาละครเวทีหลากหลายเรื่อง
ธุรกิจสถานีโทรทัศน์
จีเอ็มเอ็ม แกรมมี่ ได้เข้าร่วมประมูลใบอนุญาตประกอบการสถานีโทรทัศน์ระบบดิจิทัลประเภทรายการทั่วไป ภาพคมชัดปกติ (Standard Definition : SD) บริหารงานโดย บริษัท จีเอ็มเอ็ม แชนแนล จำกัด ภายใต้ชื่อ จีเอ็มเอ็ม 25 (GMM 25) แต่ตั้งแต่เดือนธันวาคม พ.ศ. 2563 จีเอ็มเอ็ม แชนแนล โฮลดิ้ง ถูกเข้าซื้อโดยกิจการร่วมค้า เดอะ วัน เอ็นเตอร์ไพรส์ เพื่อหลีกเลี่ยงข้อกฎหมายของ กสทช. บริษัทนี้จึงถูกโอนไปเป็นบริษัทย่อยของจีเอ็มเอ็ม โฮลดิ้ง และแต่งตั้งให้กิจการร่วมค้า เดอะ วัน เอ็นเตอร์ไพรส์ เป็นตัวแทนการตลาดผ่านทางจีเอ็มเอ็ม แชนแนล โฮลดิ้ง
ธุรกิจบริหารศิลปิน
บริษัท คอนเทนต์ แอนด์ อาร์ตติสท์ เน็ทเวิร์ค จำกัด เป็นผู้บริหารศิลปินรายใหญ่ เพื่อพัฒนาศักยภาพ และป้อนเข้าสู่งานที่มีความเหมาะสม
ธุรกิจสื่อสิ่งพิมพ์
นิตยสาร และ สื่อสิ่งพิมพ์ในเครือ
ธุรกิจสถานีโทรทัศน์ดาวเทียม (Satellite Television)
สถานีโทรทัศน์ดาวเทียมของจีเอ็มเอ็มแกรมมี่ ใช้ช่องสัญญาณจากดาวเทียมไทยคม 5 เพื่อออกอากาศผ่านจานรับสัญญาณดาวเทียม ในระบบซี-แบนด์ และ เคยู-แบนด์ รวมถึงโทรทัศน์เคเบิลท้องถิ่นทั่วประเทศ โดยจำแนกเป็นช่องที่บริษัทหรือสายงานต่าง ๆ ในเครือจีเอ็มเอ็ม แกรมมี่ เป็นผู้ผลิตรายการหรือผู้ร่วมหุ้น มีรายชื่อช่องดังต่อไปนี้
บริหารงานโดย บริษัท แฟนทีวี จำกัด
เรื่มออกอากาศ ปี พ.ศ. 2560
บริหารงานโดย บริษัท จี-ซีเจ จำกัด
ธุรกิจดิจิทัล
เว็บไชต์
เกาะน้อย (แก้ความกำกวม)
เกาะน้อย อาจหมายถึง
ฮอบบิท
ฮอบบิท (Hobbit) เป็นเผ่าพันธุ์สิ่งมีชีวิตชนิดหนึ่งในจินตนิยายของ เจ. อาร์. อาร์. โทลคีน ปรากฏตัวครั้งแรกในหนังสือฮอบบิท และมีบทบาทสำคัญในเรื่องเดอะลอร์ดออฟเดอะริงส์
ฮอบบิทเป็นสิ่งมีชีวิตที่มีรูปร่างคล้ายมนุษย์ แต่มีขนาดย่อมกว่า และไม่ล่ำบึกบึนเหมือนอย่างคนแคระ เนื่องจากฮอบบิทมีขนาดราวครึ่งหนึ่งของมนุษย์ จึงมีชื่อเรียกอีกชื่อหนึ่งว่า ฮาล์ฟลิง (Halfling) พวกเอลฟ์เรียกเขาว่า เพเรียนนัธ (Periannath) แต่พวกฮอบบิทเรียกตัวเองว่า คูดุค (Kuduk) ส่วนคำว่า ฮอบบิท มีที่มาจากคำในภาษาโรเฮียริคว่า โฮลบีตลาน (Holbytlan) ซึ่งหมายถึง ผู้อยู่ในโพรง ฮอบบิทมีภาษาพูดของตนเอง เรียกว่า ภาษาฮอบบิติช เป็นภาษาในตระกูลเดียวกันกับภาษาโรเฮียริค เนื่องจากถิ่นฐานดั้งเดิมของชาวฮอบบิทกับชาวโรเฮียริมอยู่ใกล้เคียงกัน
ในบทนำของเรื่อง เดอะลอร์ดออฟเดอะริงส์ ระบุว่า ฮอบบิทส่วนใหญ่มีความสูงประมาณ 2-4 ฟุต ความสูงเฉลี่ย 3 ฟุต 6 นิ้ว มีอายุเฉลี่ยราว 100 ปี (สูงสุดประมาณ 130 ปี) เท้าเป็นขนและเดินได้เงียบ ปลายหูแหลม อาศัยอยู่ในโพรง ชอบการกินอาหาร ชอบการละเล่นและความสนุกสนาน เป็นเผ่าพันธุ์ที่รักสงบ อายุยืนกว่ามนุษย์ธรรมดา ถ้าฮอบบิทอายุได้ 33 ปี จะเทียบกับมนุษย์ได้ 21 ปี เมื่อนั้นจึงจะถือว่าฮอบบิทคนนั้นเป็นผู้ใหญ่แล้ว
ฮอบบิทกินอาหารถึงวันละ 7 มื้อ ได้แก่ มื้อเช้า, มื้อหลังเช้า, มื้อ 11 โมง, มื้อเที่ยง, มื้อน้ำชา, มื้อเย็น และมื้อดึก ทั้งนี้ไม่รวมของว่างเล็กๆ น้อยๆ ที่ทานได้ตลอดทั้งวัน ทานครั้งแรกถึง 6 มื้อ ฮอบบิททานอาหารได้ทุกประเภท แต่ที่โปรดปรานที่สุดคือ เห็ด ช็อคโกแล็ต และเหล้าเอล และ ฮอบบิท ชอบทำขนมเค็กด้วย
เผ่าพันธุ์ฮอบบิทเป็นผู้ชำนาญการด้านยาสูบ ดินแดนของพวกเขาเป็นแหล่งผลิตยาสูบมวนกระดาษสีดำชั้นดีที่สุดของมิดเดิลเอิร์ธ และพวกฮอบบิทก็ชอบใช้กล้องสูบยาด้วย
ประวัติศาสตร์ของฮอบบิท
แต่เดิมชาวฮอบบิทอาศัยอยู่ในหุบเขาแถบลุ่มแม่น้ำอันดูอิน ระหว่างป่าใหญ่กรีนวู้ดกับเทือกเขามิสตี้ พวกเขามีด้วยกันทั้งหมดสามชนชาติ คือพวก ฮาร์ฟุต, สตัวร์ และ ฟอลโลไฮด์ พวกฮาร์ฟุตเป็นกลุ่มที่มีจำนวนมากที่สุด และมีลักษณะโดยทั่วไปเหมือนอย่างฮอบบิทที่บรรยายไว้ในหนังสือของโทลคีน พวกเขาชอบอาศัยอยู่ในโพรงใต้ดิน หรือที่เรียกว่า สไมอัลด์ ตั้งถิ่นฐานอยู่บนไหล่เขาของฮิธายเกลียร์ พวกสตัวร์มีจำนวนรองลงมา ชอบอาศัยอยู่ริมแม่น้ำ นิยมการแล่นเรือและจับปลา ตั้งถิ่นฐานอยู่แถบทุ่งแกลดเดน ส่วนพวกฟอลโลไฮด์มีจำนวนน้อยที่สุด ว่ากันว่าฮอบบิทกลุ่มนี้มีรูปร่างสูงกว่ากลุ่มอื่นๆ ชอบอาศัยอยู่บนต้นไม้ และรักการผจญภัย มักเป็นผู้นำอยู่ในชุมชนเสมอ เช่นพวกตระกูลตุ๊ก และตระกูลแบรนดี้บั๊ก ก็มีสายเลือดของพวกฟอลโลไฮด์
ในปีที่ 1601 ของยุคที่สาม ฮอบบิทชาวฟอลโลไฮด์สองคน ชื่อว่า มาร์โค และ บลังโค ได้รับพระราชานุญาตจากกษัตริย์แห่งอาร์นอร์ เดินทางข้ามแม่น้ำบารันดูอินไปตั้งถิ่นฐานอยู่บนอีกฟากหนึ่งของแม่น้ำ เป็นอาณาจักรของชาวฮอบบิทเอง ชื่อว่า ไชร์ โดยอยู่ภายใต้การปกครองของอาณาจักรอาร์นอร์ ฮอบบิทจำนวนมากได้อพยพตามพวกเขาไป นอกจากนี้ยังมีส่วนหนึ่งที่ลงหลักปักฐานที่เมืองบรี นับเป็นเมืองสำคัญของพวกฮอบบิทอีกเมืองหนึ่ง
ในการสงครามระหว่างอาณาจักรอาร์นอร์กับอังก์มาร์ ฮอบบิทได้ส่งพลธนูไปช่วยศึกด้วย หลังจากอาณาจักรอาร์นอร์สิ้นสลาย พวกฮอบบิทก็เลือกผู้นำของตนขึ้นมาเอง เรียกว่า 'เธน' เธนคนแรกของไชร์คือ บัคคา ต้นตระกูลโอลด์บั๊ก ภายหลังตระกูลโอลด์บั๊กอพยพข้ามแม่น้ำแบรนดี้ไวน์ (บารันดูอิน) กลับไปทางตะวันออก ตั้งดินแดนของตนขึ้นใหม่ในเขตบั๊กแลนด์ และเปลี่ยนชื่อตระกูลเป็น แบรนดี้บั๊ก ผู้นำตระกูลเรียกว่า ประมุขแห่งบั๊กแลนด์ ชาวฮอบบิทแห่งไชร์จึงเลือกตระกูล 'เธน' ขึ้นมาใหม่ ได้แก่ตระกูลตุ๊ก (เปเรกริน ตุ๊ก ก็เป็นบุตรของเธนแห่งไชร์ ในภายหลังเขาได้ขึ้นเป็นเธนแห่งไชร์ด้วย) เธนมีหน้าที่ด้านการทหาร การป้องกันและปราบปรามความรุนแรง ซึ่งไม่ค่อยมีงานให้ทำมากนักในอาณาจักรไชร์ของฮอบบิทผู้รักสงบ หน้าที่ส่วนใหญ่ในไชร์ตกเป็นของนายกเทศมนตรี ซึ่งจะมีการเลือกตั้งทุกๆ 7 ปี อันได้แก่ การจัดการเฉลิมฉลองพืชผัก การไปรษณีย์ (พวกฮอบบิทชอบเขียนจดหมายมาก) และเป็นประธานในงานรื่นเริงต่างๆ เป็นต้น
พระบรมราชวังจตุมุขสิริมงคล
พระบรมราชวังในพระราชาณาจักรกัมพูชา (ព្រះបរមរាជវាំងនៃព្រះរាជាណាចក្រកម្ពុជា พฺระบรมราชวำงไนพฺระราชาณาจกฺรกมฺพุชา) หรือ พระบรมราชวังจตุมุขสิริมงคล (ព្រះបរមរាជវាំងចតុមុខសិរីមង្គល พฺระบรมราชวำงจตุมุขสิรีมงฺคล) เป็นพระราชวังที่ตั้งอยู่ในกรุงพนมเปญ ประเทศกัมพูชา เป็นกลุ่มอาคารพระราชมนเทียรของพระมหากษัตริย์กัมพูชา เจ้าเมืองกัมพูชาเสด็จประทับที่นี่นับแต่แรกสร้างใน ค.ศ. 1866 และเสด็จไปประทับที่อื่นเมื่อบ้านเมืองวุ่นวายเพราะเขมรแดงเรืองอำนาจ
พ.ศ. 2209
พุทธศักราช 2209 ใกล้เคียงกับ
พระบรมราชวังจตุมุขสิริมงคล
ชาวไทยมักเรียกพระราชวังแห่งนี้ว่า "พระราชวังเขมรินทร์" ทั้ง ๆ ที่ชื่อ "เขมรินทร์" (ខេមរិន្រ្ត เขมรินฺตรฺ) เป็นเพียงพระที่นั่งองค์หนึ่งในพระบรมราชวังจตุมุขเท่านั้น
พระบรมราชวังนี้สร้างขึ้นหลังจากที่พระบาทสมเด็จพระนโรดม พรหมบริรักษ์ ทรงหนีจากเวียดนาม กรุงอุดตด มายังกรุงพนมเปญ ประเทศกัมพูชา ในช่วงกลางคริสต์ศตวรรษที่ 19 พระราชวังแห่งนี้ตั้งอยู่บนฝั่งตะวันตกของลำน้ำของแม่น้ำ 4 สายที่ไหลมาบรรจบกัน อันได้แก่ แม่น้ำที่ไหลจากโตนเลสาบและโตนเลบาสัก ไหลรวมกับแม่น้ำโขงที่แบ่งเป็น แม่น้ำโขงเหนือและแม่น้ำโขงใต้ จึงเรียกว่า “จตุมุข” (ចតុមុខ) ที่สื่อถึง พระพรหม ผู้มี 4 หน้า พระราชวังยังหันหน้าไปทางทิศตะวันออก มีอาคารที่แตกต่างกัน และเป็นสถานที่ท่องเที่ยวที่นิยมในปัจจุบัน สถานที่ส่วนใหญ่ภายในเขตพระราชวังเปิดให้เข้าชมได้ ยกเว้นเขตหวงห้ามบางเขต เช่น เขตพระราชฐานที่ประทับ เป็นต้น
ประวัติ
ในช่วงเวลาที่พระบาทสมเด็จพระนโรดม พรหมบริรักษ์ทรงทำสนธิสัญญาให้กัมพูชาอยู่ในความคุ้มครองของฝรั่งเศส พ.ศ. 2406 เมืองหลวงของกัมพูชา คือ เมืองอุดงมีชัย อยู่ทางตะวันตกเฉียงเหนือของพนมเปญราว 45 กิโลเมตร ช่วงต้นปีนี้ พระราชวังชั่วคราวที่สร้างจากไม้ได้สร้างขึ้นที่ทางเหนือของพนมเปญ ส่วนพระราชวังหลวงในช่วงแรกที่สร้างขึ้นออกแบบโดยสถาปนิกชาวเขมร คือ นักออกญาเทพนิมิต (มัก) และก่อสร้างโดยฝรั่งเศสแล้วเสร็จใน พ.ศ. 2409 สมเด็จพระนโรดมจึงทรงย้ายราชสำนักจากอุดงมีชัย มายังพระราชวังหลวงแห่งใหม่ที่พนมเปญ ในเวลาต่อมา ได้มีการก่อสร้างหรือรื้อถอนสิ่งก่อสร้างต่างๆเพิ่มเติมในพระราชวังนี้ รวมถึงพระที่นั่งจันทฉายา และพระที่นั่งเทวาวินิจฉัย (ท้องพระโรง) องค์เดิม กำแพงพระราชวังถูกสร้างขึ้นใน พ.ศ. 2416 สิ่งก่อสร้างต่าง ๆ ที่สร้างในช่วงนี้ มีสถาปัตยกรรมแบบสยามเป็นหลัก และได้รับอิทธิพลจากยุโรป (สถาปัตยกรรมเขมรช่วงนี้ได้รับอิทธิพลจากสยาม) หนึ่งในอาคารที่เป็นเอกลักษณ์และยังอยู่มาถึงปัจจุบัน คือ พลับพลานโปเลียน ซึ่งเป็นของขวัญจากฝรั่งเศส ในปี พ.ศ. 2419
พระบาทสมเด็จพระสีสุวัตถิ์ โปรดฯ ให้สร้างอาคารสำคัญบางแห่งในพระราชวังหลวงปัจจุบัน ได้แก่ ศาลาโพคณี ใน พ.ศ. 2450 ช่วง พ.ศ. 2456-2462 ได้มีการรื้อถอนอาคารเก่า ปรับปรุงและขยายพระที่นั่งจันทฉายา กับพระที่นั่งเทวาวินิจฉัย อาคารที่ก่อสร้างหรือปรับปรุงในสมัยนี้ ได้มีการนำสถาปัตยกรรมขอมสมัยนครวัดมาประยุกต์ด้วย ในรัชสมัยสมเด็จพระมณีวงศ์ ได้มีการสร้างวัดหลวง และปรับปรุงพระราชวังหลวงเดิมให้เป็นพระราชวังเขมรินทร์ (พ.ศ. 2474) ซึ่งเป็นพระราชวังหลวงในปัจจุบัน อาคารที่ก่อสร้างในสมัยหลัง ๆ ได้แก่ บ้านพักรับรองอาคันตุกะต่างชาติ และตำหนักจันทร์ซึ่งเป็นศาลาว่าการกระทรวงพระบรมราชวัง(สำนักพระราชวังของราชสำนักกัมพูชา)
สิ่งก่อสร้างในพระบรมราชวัง
กลุ่มอาคารสิ่งปลูกสร้างแบ่งออกเป็นกำแพงวังหลักเป็นสี่บริเวณหลัก ทางด้านทิศใต้มีพระเจดีย์เงินอยู่ทางด้านทิศเหนือคือ พระราชวังเขมรินทร์ เป็นคำที่ใช้เรียกถึง ปราสาทเขมรินทร์ แปลว่า “ปราสาทของพระอินทร์” หรืออีกความหมายหนึ่งคือ “พระราชวังของกษัตริย์กัมพูชา” ใช้เป็นที่ประทับของกษัตริย์กัมพูชา สถานที่แห่งนี้แยกจากสถานที่อื่น ๆ ของพระราชวังด้วยกำแพง และตั้งอยู่ใกล้ ๆ กับ ท้องพระโรง หรือเรียกได้อีกชื่อว่า “พระที่นั่งเทวาวินิจฉัย” อาคารหลักของปราสาทเขมรินทร์ นี้มียอดเป็นพระปรางค์ยอดเดียวและทางตะวันตกคือเขตพระราชฐานหรือ พระตำหนักฝ่ายใน อาคารของพระราชวังถูกสร้างขึ้นอย่างค่อยเป็นค่อยไปเมื่อเวลาผ่านไปและบางส่วนถูกรื้อถอนและสร้างขึ้นใหม่ในช่วงปลายทศวรรษ 1960 อาคารเก่าแก่บางหลังสร้างขึ้นในศตวรรษที่ 19
ในพระนิพนธ์ นิราศนครวัด ของสมเด็จพระเจ้าบรมวงศ์เธอ กรมพระยาดำรงราชานุภาพ ระบุว่าพระบาทสมเด็จพระนโรดมเคยเข้าไปทำราชการอยู่ในกรุงเทพมหานคร จึงสร้างพระราชวังตามอย่างพระบรมมหาราชวังช่วงรัชสมัยพระบาทสมเด็จพระจอมเกล้าเจ้าอยู่หัว ทั้งโครงสร้างและชื่อของพระที่นั่ง (ปัจจุบันบางแห่งถูกรื้อลงไปแล้ว) มีดังนี้
สถาปัตยกรรมและพื้นที่
พระบรมราชวังแห่งกัมพูชาเป็นตัวอย่างที่ดีของสถาปัตยกรรมเขมรที่มีอิทธิพลของฝรั่งเศสเล็กน้อยที่มีต่อรูปแบบของกำแพงป้องกันพระราชวัง (កំផែង, กํแผง), ท้องพระโรง (ព្រះទីនាំង, เปรี๊ยะตีเนียง), วัดพระแก้วมรกต (វត្តព្រះកែវមរកត), สถูป (เจดีย์), หอคอยยอดแหลมสูงตระหง่าน (ปรางค์ปราสาท) และภาพจิตรกรรมฝาผนัง พระบรมราชวังแห่งกรุงพนมเปญครอบคลุมพื้นที่ 174,870 ตารางเมตร
ท้องพระโรง
พระที่นั่งเทวาวินิจฉัยมหัยมหาปราสาท หรือ "ท้องพระโรง" (ព្រះទីនាំងទេវាវិនិច្ឆ័យមហ័យមហាប្រាសាទ) แปลว่า "ที่นั่งแห่งการตัดสินที่ศักดิ์สิทธิ์"
พระที่นั่งเทวาวินิจฉัยเป็นสถานที่ที่กษัตริย์กัมพูชา แม่ทัพ เหล่าพระบรมวงศานุวงศ์หรือขุนนางข้าราชบริพารมาปรึกษาการบริหารแผ่นดินและออกว่าราชการ ในปัจจุบัน สถานที่แห่งนี้ ใช้สำหรับงานพระราชพิธีต่าง ๆ เช่น พระราชพิธีขึ้นครองราชย์ หรือพระราชพิธีอภิเษกสมรส รวมไปถึงใช้เป็นสถานที่รับแขกบ้านแขกเมืองด้วย พระที่นั่งแห่งนี้มีผังเป็นรูปกากบาทและมียอดปราสาท 3 ยอด ยอดปราสาทตรงกลางสูงราว 59 เมตร ประดับด้วยพรหมพักตร์ 4 หน้า ภายในท้องพระโรงเป็นที่ตั้งของพระราชบัลลังก์ซึ่งประกอบไปด้วย 3 บัลลังก์ (บัลลังก์หนึ่งเป็นแบบตะวันตกและอีกสองบัลลังก์เป็นแบบดั้งเดิม) และมีรูปปั้นครึ่งตัวสีทองของพระมหากษัตริย์และพระราชินีกัมพูชาในอดีตนับตั้งแต่สมัยสมเด็จพระหริรักษ์รามมหาอิศราธิบดีเป็นต้นมา ท้องพระโรงแห่งนี้ถูกสร้างขึ้นเป็นครั้งที่สอง โดยครั้งแรกท้องพระโรงสร้างด้วยไม้ ใน พ.ศ. 2412-2413 รัชสมัยพระบาทสมเด็จพระนโรดม บรมรามเทวาวตารแล้วถูกรื้อถอนใน พ.ศ. 2458 ท้องพระโรงองค์ปัจจุบันสร้างขึ้นในปี พ.ศ. 2460 แล้วเริ่มใช้ในรัชสมัยพระบาทสมเด็จพระสีสุวัตถิ์เมื่อปี พ.ศ. 2462 ท้องพระโรงมีขนาด 30x60 เมตร โดยมียอดสูง 59 เมตร ท้องพระโรงหันหน้าไปทางทิศตะวันออกเช่นเดียวกับสิ่งก่อสร้างอื่น ๆ ในพระราชวัง
เมื่อเข้าเยี่ยมชมท้องพระโรง (พระราชบัลลังก์ในด้านหน้าและพระที่นั่งบุศบกที่ที่อยู่สูงกว่าในด้านหลัง) และจิตรกรรมฝาผนังเพดานที่สวยงามของเรียมเกร์ ไปทางทิศด้านเหนือของพระราชบัลลังก์จะมีพระบรมรูปของพระบาทสมเด็จพระสีสุวัตถิ์ มุนีวงศ์ถือพระแสงขรรค์ชัยศรีตั้งอยู่ พระบรมรูปทำด้วยทองคำและฉลองพระองค์ตามแบบพระราชอัธยาศัย ขณะที่ทางทิซด้านใต้ของพระราชบัลลังก์มีพระบรมรูปของพระบาทสมเด็จพระสีสุวัตถิ์ทรงประทับที่ พระที่นั่งบุษบก ทรงฉลองพระองค์และปกคลุมด้วยเครื่องราชกกุธภัณฑ์ของกัมพูชา (พระองค์สวมพระมหาพิชัยมงกุฎ, ฉลองพระบาทเชิงงอนและในพระหัตถ์ขวาถือพระแสงขรรค์ชัยศรีของพระมหากษัตริย์ พระองค์ประทับบนพระที่นั่งบุษบก ซึ่งถูกสร้างขึ้นให้ดูเหมือนของจริงทางด้านขวา)
พระที่นั่งบุษบก
พระราชบัลลังก์ตามแบบดั้งเดิมตามโบราณราชประเพณี หรือ พระที่นั่งบุษบก (ព្រះទីនាំងបុស្បុក) เป็นบัลลังก์รูปแบบเขมรคลาสสิกโบราณเก้าระดับ พระมหากษัตริย์เขมรแต่ละพระองค์จะต้องทรงประทับอยู่ในวันราชาภิเษกขณะสวมใส่เครื่องราชกกุธภัณฑ์ มันถูกปกคลุมไปด้วยงานแกะสลักดอกไม้ที่ซับซ้อนและมีรูปปั้นขนาดเล็กสองรูปของครุฑ ยกส่วนบนของบุษบก บัลลังก์สามในเก้าระดับเป็นตัวแทนของระดับนรก โลกอยู่ตรงกลางและสวรรค์ รอบ ๆ บุษบก เป็นร่มทองคำสี่ชั้นจากเก้าชั้น (ฉัตร 9 ชั้น) เรียกว่าอภิรมย์ (เขมร: អភិរម្យ) ในท้ายที่สุดบุษบกนั้นได้รับการประดับประดาด้วยร่มสีขาวของ หรือ (ព្រះមហាស្វេតឆ័ត្រ) (พระมหาเศวตฉัตร คล้ายกับ "นพปฎลมหาเศวตฉัตร" ในประเทศไทย) หมายถึงพลังอำนาจสากลที่กษัตริย์มี ด้านหน้าของบุษบกเป็นพระราชบัลลังก์ โต๊ะที่ตั้งอยู่ติดกับบัลลังก์หลวงบรรจุชุดน้ำชาทองและพลูทองและหมากภาชนะบรรจุหมากซึ่งเป็นส่วนหนึ่งของเครื่องราชกกุธภัณฑ์และอยู่บนโต๊ะเสมอ หรือมักเรียกว่า "พานพระศรี" (เขมร:ពានព្រះស្រី) ถือเป็นหนึ่งในเครื่องราชูปโภค ด้านหลังของพระที่นั่งบุษบกเป็นอีกบุษบกหนึ่งคือ พระที่นั่งนิรยโสภา (ព្រះទីនាំងនារីរ័ត្នសោភា), พระที่นั่งบุษบกเป็นพระที่นั่งสำหรับพระมหากษัตริย์และพระที่นั่งนิรยโสภาที่ด้านหลังสำหรับพระราชินี
พระที่นั่งจันทฉายา
พระที่นั่งจันทฉายา (ព្រះទីន័ងច័ន្ទឆាយា) หรือ "ศาลาแสงจันทร์", เป็นศาลารูปแบบเปิดโล่งรับอากาศ ใช้เป็นสถานที่แสดงนาฏศิลป์เขมรโบราณ
กฤษฎีกา
กฤษฎีกา อาจหมายถึง
ฝาง
ลักษณะทางพฤกษศาสตร์
ฝาง เป็นไม้พุ่มแตกกิ่งที่โคน ไม่มีปมราก รากสีดำ เปลือกเป็นสัน สีน้ำตาลแกมเทา ลำต้นมีความสูงประมาณ 5-8 เมตร และมีหนามโค้งโดยรอบ ใบเป็นรูปแบบใบประกอบแบบขนนก 2 ชั้น (เรียงสลับ) โดยมีใบย่อยรูปไข่หรือรูปขอบขนาน ดอกออกตามซอกใบในลักษณะของดอกช่อตอนปลายของกิ่งและที่ปลายกิ่ง กลีบดอกมีสีเหลือง และมีเส้นสีแดงอยู่ภายในปลาย ผลเป็นฝักแบนฝักเป็นจงอยโค้งงอ ฝักแก่เปลี่ยนเป็นสีน้ำตาลแดงสีน้ำตาลเป็นฝักแบน มีเมล็ดอยู่ภายใน 2–4 เมล็ด
การใช้ประโยชน์
เนื้อไม้ฝางเป็นแหล่งผลิตสารสีแดงที่สำคัญ ใช้ย้อมผ้าและสิ่งทอ ในอินโดนีเซียใช้ปรุงแต่งสีเครื่องดื่มให้เป็นสีชมพู ผลมีแทนนิน เปลือกลำต้นและเนื้อไม้ต้มใช้เป็นยารักษาวัณโรค ท้องเสีย เป็นยาฝาดสมาน เมล็ดเป็นยาระบาย ในฟิลิปปินส์ใช้เป็นเชื้อเพลิง และใช้ทำเครื่องใช้ต่าง ๆ แก่นไม้ฝางให้สารสีแดงจำพวกแซบพานีน และบราซิลีน ผลมีแทนนิน 40% เหมาะกับการใช้ฟอกหนัง การสกัดสีจะนำเนื้อไม้มาบดแล้วต้มนาน ๆ สีจะเข้มขึ้น กิ่งและแก่น ใช้ดื่มบำรุงโลหิต แก้ร้อนใน ท้องร่วง
ประโยชน์ทางการแพทย์
ในประเทศฮังการีมีการนำสาร Brazilin ไปใช้ในการรักษาโรคหัวใจกบซึ่งถูกสารพิษ ปรากฏว่าได้ผลที่น่าพึงพอใจ และยังพบว่าสารนี้ไม่เป็นอันตรายกับผู้ป่วย แม้จะดื่มเข้าไปในปริมาณมาก แต่ไม่ทิ้งสารตกค้างในร่างกายแต่อย่างใด
แก่นฝางเมื่อนำมาทำเป็นยาสมุนไพรแล้ว จะมีฤทธิ์บำรุงโลหิต ช่วยขับประจำเดือน บรรเทาอาการท้องร่วง ขับเสมหะ แก้ร้อนใน บรรเทาอาการโลหิตออกทางทวารหนักและทางปัสสาวะ นอกจากนี้ยังมีฤทธิ์บรรเทาอาการเลือดออกตามอวัยวะต่าง ๆ ได้ดี เช่น ในลำไส้และกระเพาะอาหาร เลือดกำเดาในจมูก เป็นต้น
บุคคลที่เกิดในปี พ.ศ. 2465
ด้านล่างนี้เป็นบุคคลที่เกิดในปี พ.ศ. 2465
ฮานาฟูดะ
ในเกาหลี ฮานาฟูดะมีชื่อว่า ฮวาตู (화투, อักษรฮันจา: 花鬪, “สงครามดอกไม้”) และทำมาจากพลาสติกที่ฝั่งหลังมีลวดลาย เกมยอดนิยมที่สุดคือ โก-สต็อป (고스톱) และ Seotda (섯다) โดยฮวาตูมักเล่นในช่วงวันหยุดพิเศษ เช่นตรุษเกาหลีและชูซ็อก (추석)
ในฮาวาย มักเล่นฮานาฟูดะกับซากูระ (มีอีกชื่อว่า ฮิโงบานะ) และยังมีการเล่นฮานาฟูดะในไมโครนีเซีย ซึ่งมีชื่อว่าฮานาฮูดะ และเล่นกัน 4 คนแบบคู่ข้ามโต๊ะ
ประวัติ
ในสมัยเอโดะ ญี่ปุ่นมีการปิดประเทศ มีการออกกฎว่าการพนันต่าง ๆ เป็นสิ่งที่ผิดกฎหมาย แต่อย่างไรก็ตามการพนันโดยใช้การ์ดก็ยังมีอยู่อย่างลับ ๆ โดยจะมีการทำการ์ดรูปแบบใหม่ขึ้นมาเรื่อย ๆ สำหรับการพนัน เพื่อหลีกเลี่ยงการถูกจับ และ ”ฮานาฟูดะ” ก็เป็นหนึ่งในการ์ดเกมที่เกิดขึ้นจากสมัยนั้น“ฮานาฟูดะ” เป็นหนึ่งในการละเล่นที่ใช้การ์ดที่เล่นกันแพร่หลายในประเทศญี่ปุ่นมาจนถึงปัจจุบัน ความหมายของ “ฮานาฟูดะ” คำว่า “ฮานะ” แปลว่า “ดอกไม้” ส่วนคำว่า “ฟุดะ” คือ “การ์ด/ไพ่” ดังนั้น “ฮานาฟูดะ” จึงเป็นการ์ดที่ประกอบด้วยดอกไม้ ต้นไม้ ใบหญ้า สัตว์ต่าง ๆ ตามฤดูกาลของญี่ปุ่น สำรับไพ่ของฮานาฟูดะประกอบด้วยการ์ดทั้งหมด 48 ใบ โดยใน 48 ใบนี้แบ่งออกเป็น 12 เดือน (มีการ์ด 4 ใบต่อหนึ่งเดือน) การเล่นฮานาฟูดะมีอยู่ 3 แบบคือ โคอิโกอิ ฮานะอาวาเซะ  และฮาจิฮาจิ  แบบแรกสุดคือเล่นกัน 2 คน ส่วนอย่างหลังทั้งสองอันคือเล่นกัน 3 คนขึ้นไป
ตัวไพ่
ฮานาฟูดะมีไพ่รวม 48 ใบ แบ่งออกเป็น 12 ชุด ซึ่งแสดงออกเป็นแต่ละเดือน และแต่ละชุดแบ่งออกเป็นดอกไม้กับไพ่ 4 ใบ
※ ในฉบับเกาหลีจะสลับชุดพฤศจิกายนกับธันวาคม
เกม
เกมจากเมกูริ:
เกมจากโยมิ:
เกมจากGabo Japgi/คาบูฟูดะ:
มินเดิน
มินเดิน (Minden) เป็นเมืองในประเทศเยอรมนี ตั้งอยู่ทางทิศเหนือ-ตะวันออกของรัฐนอร์ทไรน์-เว็สท์ฟาเลิน เมืองตั้งอยู่บนทั้ง 2 ฝั่งของแม่น้ำเวเซอร์ เมืองมีอายุมากกว่า 1,200 ปี มีอาคารแบบเรอเนสซองส์แบบเวเซอร์อยู่หลายอาคาร นอกจากนั้นยังมีโบสถ์เก่าแก่มากกว่า 1 พันปี
ลูกัส ปาปาดีโมส
ลูกัส ปาปาดีโมส (Lucas Papademos, ; เกิด 11 ตุลาคม ค.ศ. 1947) เป็นนักเศรษฐศาสตร์ชาวกรีกที่ดำรงตำแหน่งนายกรัฐมนตรีกรีซตั้งแต่วันที่ 11 พฤศจิกายน ค.ศ. 2011
ก่อนหน้านี้ เขาเคยเป็นผู้ว่าการธนาคารแห่งประเทศกรีซตั้งแต่ ค.ศ. 1994 ถึง 2002 และรองประธานธนาคารกลางยุโรปตั้งแต่ ค.ศ. 2002 ถึง 2010 เขายังเป็นศาสตราจารย์อาคันตุกะด้านนโยบายสาธารณะที่วิทยาลัยการปกครองเคนเนดีที่มหาวิทยาลัยฮาร์วาร์ด และเป็นนักวิชาการอาวุโสที่ศูนย์ศึดษาเศรษฐศาสตร์ที่มหาวิทยาลัยแฟรงเฟิร์ต
อ้างอิง
1947
เกาะผี (นครศรีธรรมราช)
เกาะผี เป็นเกาะเล็กๆ อยู่ใกล้กับช่องรูเล็ต ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช เป็นเกาะที่มีประการังและกัลปังหาโดยรอบเกาะ ช่วงเวลาน้ำลงต่ำสุด ถ้ำใต้น้ำจะโผล่พ้นจากระดับน้ำทะเลสามารถเดินเที่ยวชมได้ การเดินทางสู่เกาะผี สามารถเช่าเรือหางยาวมาได้จากท่าเรือแหลมประทับ ในระหว่างทางจะผ่านหลายจุดท่องเที่ยว เช่น หินพับผ้า เกาะนุ้ย ช่องรูเล็ต ซึ่งมีทัศนียภาพที่งดงามมาก
ภูมิศาสตร์
เกาะผี มีพื้นที่เกาะทั้งหมด 0.008 ตารางกิโลเมตร ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช
เรียงความ
เรียงความ เป็นศิลปะอย่างหนึ่งในการใช้ภาษาเรียบเรียงความคิดเป็นเรื่อง โดยแสดงความคิด ความรู้สึก จินตนาการ และความเข้าใจ ด้วยภาษาที่ถูกต้อง สละสลวย
ในความหมายที่เฉพาะทางมากขึ้น เรียงความ จะหมายถึงการเขียนที่มีรูปแบบค่อนข้างตายตัว กล่าวคือประกอบด้วย คำนำ เนื้อเรื่อง และบทสรุป ซึ่งแตกต่างจากความเรียงที่มีรูปแบบในการเขียนที่กว้างกว่า  ในความหมายนี้ เรียงความที่ดีจะต้องมี 3 อย่างนี้
เรียงความกับความเรียง
คำสองคำนี้มักถูกใช้สับสนกัน ถ้าพิจารณาในความหมายที่กว้างของเรียงความ ซึ่งหมายถึงกิจกรรมการเรียบเรียงความคิดแล้ว ความเรียงก็จะจัดว่าเป็นเรียงความรูปแบบหนึ่ง ดังที่ฐะปะนีย์ นาครทรรพได้กล่าวไว้ว่า "...ความเรียงนั้นก็คือ เรียงความ อย่างหนึ่งนั่นเอง มีผู้เทียบให้ตรงกับภาษาอังกฤษว่า Essay"
อย่างไรก็ตาม ถ้ามองในความหมายเฉพาะทางเราจะพบว่าความเรียงนั้นสามารถมีขอบเขต และกลวิธีในการเขียนได้มากกว่า
อิทอริค็อกสิบ
อิทอริค็อกสิบ มีชื่อทางการค้าเช่น Arcoxia ของบริษัท Merck & Co., Inc ใช้ในการรักษา
ไฟเซอร์
ไฟเซอร์  (Pfizer Inc.) (NYSE:PFE ) เป็นบริษัทยาสัญชาติอเมริกัน มีสำนักงานใหญ่ตั้งอยู่ที่นครนิวยอร์ก สหรัฐอเมริกา เป็นผู้ผลิตยาลิปิเตอร์ (อะโทวาสแตติน) ซึ่งเป็นยาที่ขายดีที่สุดในโลก (เป็นยาลดคอเลสเตอรอลในเลือด) ยาต้านเชื้อรา ไดฟลูแคน (ฟลูโคนาโซน-fluconazole) ยาปฏิชีวนะออกฤทธิ์นาน ไซโทรแมกซ์ (อะซิโทรมัยซิน-azithromycin) ยารักษาโรคย้อนสมรรถภาพทางเพศ (erectile dysfunction) ไวอะกรา (ซิลเดนาฟิลซิเตรต - sildenafil citrate) และยาบรรเทาปวด ซีลีเบรกซ์ (ซีลีโคซิบ-celecoxib)
วีซ่าผู้อพยพแบบสุ่มเลือก
วีซ่าผู้อพยพแบบสุ่มเลือก (Diversity Immigrant Visa) หรือที่รู้จักกันในชื่อ กรีนการ์ดล็อตเตอรี (Green Card Lottery) เป็นโครงการล็อตเตอรีของรัฐบาลสหรัฐเพื่อได้มาซึ่งบัตรผู้เข้ามามีถิ่นที่อยู่ถาวรในสหรัฐ โดยวีซ่าถาวรแบบสุ่มเลือกในปัจจุบันจัดตั้งตามรัฐบัญญัติคนเข้าเมือง ค.ศ. 1990
โครงการนี้ดำเนินการโดยกระทรวงการต่างประเทศ และดำเนินการภายใต้รัฐบัญญัติคนเข้าเมืองและสัญชาติ ซึ่งมีการให้วีซ่าแก่ผู้อพยพ 55,000 คนต่อปี และมีเป้าหมายเพื่อกระจายประชากรผู้อพยพในสหรัฐอเมริกาโดยการเลือกผู้สมัครจากประเทศที่มีจำนวนผู้อพยพต่ำในช่วงห้าปีที่ผ่านมา มีผู้สมัครลอตเตอรีประมาณ 12 ล้านคนในปี ค.ศ. 2019 มีการเปิดรับสมัครครั้งล่าสุดคือตั้งแต่วันที่ 7 ตุลาคม ถึง 10 พฤศจิกายน ค.ศ.2020
มีหน่วยงานหลอกลวงหลายแห่งเรียกเก็บค่าธรรมเนียมจากผู้สมัครหรือแอบอ้างเพื่อเพิ่มโอกาสในการชนะ แต่ในความเป็นจริงแล้ว วิธีเดียวในการสมัครลอตเตอรีคือกรอกแบบฟอร์มการเข้าร่วมบนเว็บไซต์ของกระทรวงการต่างประเทศโดยไม่เสียค่าใช้จ่าย
หากผู้สมัครได้รับเลือก จะต้องจ่ายค่าธรรมเนียมการสมัครวีซ่าโดยไม่สามารถขอเงินคืนได้
มีความพยายามที่จะยุติโครงการตั้งแต่ปี ค.ศ. 2005
ไฟเซอร์
ประวัติ
ไฟเซอร์ตั้งชื่อตามคาร์ล ไฟเซอร์ (Karl Pfizer, ค.ศ. 1824–1906) นักเคมีชาวเยอรมัน
แกลมเมทัล
แกลมเมทัล (Glam metal) (แนวเพลงนี้ยังเป็นที่รู้จักในชื่ออื่น ๆ แฮร์เมทัล, สลีชเมทัล และบ่อยครั้งมักจะเรียกแนวเพลงนี้ว่า ป็อปเมทัล) เป็นแนวเพลงย่อยของฮาร์ดร็อก และ เฮฟวีเมทัล โดยเป็นองค์ประกอบแนวเพลงประเภทพังก์ร็อคและเพลงป็อป, โดยแนวเพลงดังกล่าวได้รับอิทธิพลในช่วงยุค 1970s จากแนวเพลง แกลมร็อก
วงดนตรีที่เป็นแกลมเมทัลเฉกเช่น แอโรสมิธ, อลิซ คูเปอร์, Cheap Trick, คิส, The New York Dolls และ แวนแฮเลน แนวเพลงแกลมเมทัลเกิดขึ้นในช่วงปลายคริสต์ทศวรรษ 1970 ถึงต้นคริสต์ทศวรรษ 1980 ในสหรัฐอเมริกา โดยเฉพาะอย่างยิ่งในย่าน Sunset Strip ในลอสแอนเจลิสโดยมีวงหัวหอกอย่าง มอตลีย์ครู Quiet Riot, Ratt and Bon Jovi. ประสบความสำเร็จตลอดทั้งคริสต์ทศวรรษ 1980 ถึงต้นคริสต์ทศวรรษ 1990 จนนำพาทำให้มีวงดนตรีโด่งดังจนมีชื่อเสียงอย่าง Poison, Cinderella และ Warrant แกลมเมทัล แกลมเมทัลยังมีส่วนเกี่ยวข้องกับเสื้อผ้าฉูดฉาดและการแต่งหน้า, วง Poison พวกเขามีผมยาวและยังหวีผมย้อน, อุปกรณ์เสริมปรุงแต่ง อาทิ โลหะหนัง ขนสัตว์ และการแต่งหน้าระหว่างการแสดงสด
คำว่า แฮร์แบนด์ เป็นคำที่มีใช้โดยเอ็มทีวี ในคริสต์ทศวรรษ 1990 และกลายเป็นลักษณะของวงทั่วไปหลายวงที่มีลักษณะไว้ผมยาว หวีผมย้อนทาง
โลกเสมือนจริง
"โลกเสมือนจริง" เป็นซิงเกิลในปี พ.ศ. 2557 ของนักร้อง บอย พิษณุ นิ่มสกุล สังกัดค่ายสหภาพดนตรี ประพันธ์เนื้อร้อง ทำนอง และเรียบเรียงโดย ทะเลคราม ออกจำหน่ายในวันที่ 21 กรกฎาคม พ.ศ. 2557
โดยเป็นเพลงที่พูดถึงเมื่อความรักที่เคยสวยงาม กลายเป็นแค่อดีต คนที่คิดว่าใช่กลับเดินจากไปโลกที่เต็มไปด้วยความฝัน กลับเป็นโลกที่ไม่มีอยู่จริง กลายเป็นโลก..ที่ต้องใช้ชีวิตเพียงลำพังเป็นเพียงแค่ “โลกเสมือนจริง”
การตอบรับ
เพลง "โลกเสมือนจริง" ติดอันดับสูงสุด 13 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็มชาร์ต ท็อป 20 ประจำวันที่ 16 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
{|class="wikitable" !align="left"|ชาร์ต (พ.ศ. 2558) !align="center"|อันดับสูงสุด !อ้างอิง
วิซซาเรียน
วิซซาเรียน หรือ เซียร์เกย์ อนาโตเยวิช โตรอฟ (รัสเซีย: Серге́й Анатольевич Тороп, Sergej Anatolʹevič Torop) เกิดเมื่อวันที่ 14 มกราคม พ.ศ. 2504 เป็นที่รู้จักในหมู่ผู้นับถือในชื่อ วิซซาเรียน (รัสเซีย: (Виссарион) เป็นผู้ประกาศศาสนา ศาสนจักรแห่งพันธสัญญายุคสุดท้าย (อังกฤษ: Church of the Last Testament) มีศูนย์กลางศาสนาอยู่ที่ เขตคานอร์ยาร์ค ในไซบีเรีย ประเทศรัสเซีย ใกล้กับเมือง อบาคัน มีผู้ร่วมศาสนา 4000คน เรียกว่า วิซซาเรียนไนท์ อาศัยอยู่ใน เปโตรพับรอปก้า ที่ทั้งชุมชนถือมังสวิรัติ และผู้นับถือทั่วโลก สำรวจในปี พ.ศ. 2556 อีกประมาณ 10,000คน
บิยอร์น บอร์ก
บิยอร์น บอร์ก (Björn Borg; ออกเสียง [bjœːɳ bɔrj] ) เป็นอดีตนักเทนนิสชายมือวางอันดับหนึ่งของโลกชาวสวีเดน เขาครองตำแหน่งมือวางอันดับหนึ่งรวม 109 สัปดาห์ และเป็นเจ้าของตำแหน่งชนะเลิศรายการแกรนด์สแลมในประเภทชายเดี่ยว 11 สมัย โดยชนะเลิศเฟรนช์โอเพน 6 สมัย และวิมเบิลดัน 5 สมัย บอร์กได้รับการยกย่องให้เป็นหนึ่งในนักเทนนิสชายที่เก่งที่สุด รวมทั้งเป็นหนึ่งในนักกีฬาชาวสวีเดนที่ยิ่งใหญ่ที่สุดตลอดกาล  เขามีฉายาว่า "The Ice Man" หรือมนุษย์น้ำแข็งเนื่องจากสไตล์การเล่นอันสุขุมเยือกเย็น
บอร์กเป็นนักเทนนิสชายคนแรกที่ถือสถิติชนะเลิศวิมเบิลดันติดต่อกัน 5 สมัย จากการเข้าชิงติดต่อกัน 6 สมัย (ชนะเลิศปี 1976-1980 จากการเข้าชิงในปี 1976-1981 โดยพ่ายแพ้ต่อจอห์น แม็กเอนโรในปี 1981) และสถิติชนะเลิศเฟรนช์โอเพน 6 สมัย จากการเข้าชิง 6 ครั้ง ระหว่างปี 1974-1981 (6-0) ถือเป็นสถิติที่ดีที่สุดเป็นอันดับ 4 ในการเข้าชิงชนะเลิศแกรนด์สแลม เป็นรองเพียง พีต แซมพราส ในวิมเบิลดัน (7-0), นอวาก จอกอวิช ในออสเตรเลียนโอเพน (9-0) และราฟาเอล นาดัล ในเฟรนช์โอเพน (13-0) เขายังเป็นหนึ่งในสองผู้เล่นชาย (ร่วมกับ โรเจอร์ เฟเดอเรอร์) ที่สามารถเข้าชิงชนะเลิศรายการเฟรนช์โอเพนและวิมเบิลดันติดต่อกัน 4 ปี (1978-81) และเป็นผู้เล่นคนเดียวที่สามารถชนะเลิศแกรนด์สแลมทั้ง 2 รายการดังกล่าวได้ 3 สมัยติดต่อกัน (1978-80)
นอกจากนี้ บอร์กยังเป็นผู้เล่นคนแรกที่เข้าชิงชนะเลิศวิมเบิลดัน 6 ปีติดต่อกัน ก่อนที่สถิติดังกล่าวจะถูกทำลายโดยเฟเดอเรอร์ซึ่งเข้าชิงชนะเลิศ 7 ปีติดต่อกัน (2003-09) และยังเป็นผู้เล่นคนแรกที่เข้าชิงชนะเลิศเฟรนช์โอเพน, วิมเบิลดัน และยูเอสโอเพนในปีเดียวกันได้ถึง 3 ครั้ง (1978, 80-81) ก่อนที่สถิติดังกล่าวจะถูกทำลายโดยเฟเดอเรอร์เช่นกัน (2006-09) เขาคว้าตำแหน่งมือวางอันดับ 1 ของโลกเมื่อจบสิ้นปี 3 ครั้ง และชนะเลิศรายการซูเปอร์ซีรีย์ (รายการเอทีพี มาสเตอร์ ในปัจจุบัน) รวม 16 สมัย เขาได้รับการยอมรับว่าสามารถเล่นได้ดีในทุกพื้นผิวสนาม และสามารถเข้าชิงชนะเลิศรายการแกรนด์สแลมได้ในทั้ง 3 พื้นคอร์ต (เฟรนช์โอเพน, วิมเบิลดัน และ ยูเอสโอเพน)
เขาถือเป็นคู่แข่งคนสำคัญของ จอห์น แม็กเอนโร ยอดผู้เล่นชาวอเมริกัน ซึ่งทั้งคู่แย่งชิงความสำเร็จกันอย่างดุเดือดในช่วงทศวรรษ 70-80  จึงมีการนำเรื่องราวการชิงชัยของทั้งคู่ไปทำเป็นภาพยนตร์อัตชีวประวัติที่มีชื่อเรื่องว่า Borg vs McEnroe ซึ่งอ้างอิงจากเหตุการณ์การแข่งขันในแกรนด์สแลมวิมเบิลดันรอบชิงชนะเลิศเมื่อปี 1980 ซึ่งได้รับการยกย่องให้เป็นหนึ่งในนัดชิงชนะเลิศแกรนด์สแลมเทนนิสที่สนุกตื่นเต้นที่สุดครั้งหนึ่ง  โดยได้เริ่มออกฉายในปี 2017 และได้รับเสียงตอบรับจากแฟนกีฬาเทนนิสเป็นอย่างดี
บอร์กเลิกเล่นอาชีพในวัยเพียง 26 ปี (ค.ศ. 1984) เนื่องจากความกดดันจากการลงเล่นอย่างต่อเนื่องซึ่งส่งผลต่อสภาพร่างกาย และความเบื่อหน่ายในการเล่นอาชีพ และได้หันไปประกอบอาชีพเป็นนักธุรกิจหลายประเภทซึ่งประสบความสำเร็จอย่างมาก ก่อนจะกลับมาลงแข่งขันเทนนิสอาชีพอีกครั้งในวัย 33 ปี และเลิกเล่นอย่างถาวรในปี 1993 เขาไดรับการเสนอชื่อเข้าสู่หอเกียรติยศของสมาคมเทนนิสนานาชาติใน ค.ศ. 1987
ชีวิตส่วนตัว
บียอร์น บอร์ก เกิดที่กรุงสตอกโฮล์ม ประเทศสวีเดน เมื่อวันที่ 6 มิถุนายน 1956 เป็นลูกชายคนเดียวของนายรูน ซึ่งประกอบอาชีพช่างไฟฟ้าและอดีตนักปิงปองอาชีพ และนางมาร์กาเรธา บอร์ก เขาเติบโตขึ้นมาในบริเวณใกล้เคียง Södertälje ในวัยเด็กเขาประทับใจไม้เทนนิสสีทองที่พ่อของเขาได้รับจากการชนะเลิศการแข่งขันการกุศลรายการหนึ่ง (คุณพ่อของเขาแข่งขันปิงปองแต่กลับได้รางวัลเป็นไม้เทนนิส) ซึ่งพ่อของเขามอบแร็กเกตนั้นให้กับเขา และนั่นเป็นแรงบันดาลใจทีทำให้บอร์กอยากเป็นนักเทนนิส
เมื่อเห็นว่าลูกชายมีความฝัน พ่อและแม่ของบอร์ก จึงสนับสนุนลูกชายคนนี้อย่างเต็มที่ พร้อมกับถ่ายทอดเรื่องความเป็นมืออาชีพในฐานะของนักกีฬา ความมุ่งมั่นตั้งใจ อดทนกับการฝึกฝน จนทำให้บอร์กพัฒนาฝีมือของตัวเองอย่างรวดเร็ว นับตั้งแต่เริ่มต้นอาชีพนักเทนนิส เขาได้รับการยกย่องว่าเป็นนักกีฬาที่เก่งกาจและมีความอดทนสูง เขามีสไตล์การเล่นที่โดดเด่น โดยสามารถเคลื่อนที่ได้อย่างว่องไว กล้ามเนื้ออันแข็งแรงของเขาทำให้เขาสามารถตีลูกท็อปสปินได้อย่างหนักๆหน่วง ทั้งโฟร์แฮนด์และแบ็คแฮนด์สองมือ ทำใหเขาสามารถเล่นได้ดีทั้งในคอร์ตดินและคอร์ตหญ้า เมื่ออายุได้ 13 ปี เขาก็เอาชนะผู้เล่นรุ่นอายุต่ำกว่า 18 ปีที่ดีที่สุดของสวีเดนและคว้าแชมป์ระดับเยาวชนได้
คิม จ็องอา
คิม จ็อง-อา(2 สิงหาคม 2526– )หรือชื่อในการแสดงว่า จ็องอาเป็นนักร้อง นักแสดง ชาวเกาหลีใต้ เป็นอดีตสมาชิกวง อาฟเตอร์สกูล (วงดนตรีเกาหลี)
บิยอร์น บอร์ก
ประวัติการเล่นอาชีพ
ความแข็งแกร่งของ บอร์ก ทำให้ เลนนาร์ท เบอร์เยลิน นักเทนนิสชายอันดับหนึ่ง 1 ของสวีเดน ในช่วงปลายยุค 60 เข้ามาทำหน้าที่เป็นผู้ฝึกสอนจนบอร์กได้ติดทีมชาติสวีเดน ลงแข่งขันรายการเดวิส คัพ (Davis Cup) ในปี 1972 ในวัยเพียง 15 ปี
หลังจากเก็บประสบการณ์ในการแข่งขันระดับชาติ บอร์กเปิดตัวอย่างเป็นทางการด้วยการคว้าแชมป์วิมเบิลดันในระดับเยาวชน ในปีเดียวกัน ทำให้เมื่อเข้าสู่ปี 1973 บอร์กในวัย 16 ปี ได้รับอนุญาตลงแข่งขันในรายการอาชีพ โดยไม่ต้องรอให้อายุครบ 18 ปี และในปีแรกที่เขาเริ่มเล่นอาชีพเขาสามารถเข้าชิงชนะเลิศได้ถึง 4 รายการแต่ยังไม่สามารถคว้าแชมป์รายการใดมาครองได้
อย่างไรก็ตามในปี 1974 ถือเป็นจุดเริ่มต้นของความยิ่งใหญ่ในอาชีพของเขาอย่างแท้จริง โดยบอร์กสามารถคว้าแชมป์อย่างเป็นทางการได้ตั้งแต่รายการแรกของปีที่ นิวซีแลนด์ โอเพน ก่อนจะคว้าแชมป์เพิ่มได้อีก 6 รายการรวมเป็น 7 รายการในปีนี้ รวมทั้งสามารถชนะเลิศแกรนด์สแลมได้เป็นครั้งแรกจากรายการเฟรนช์โอเพน ในวัยเพียง 18 ปี 8 วัน กลายเป็นแชมป์เฟรนช์โอเพนที่อายุน้อยที่สุดในประวัติศาสตร์ ณ เวลานั้น (สถิตินี้ของบอร์กถูกทำลายในปี 1989 โดย ไมเคิล ชาง นักเทนนิสชาวสหรัฐอเมริกา)
เขายังคงครองสถิติคว้าแชมป์เฟรนช์โอเพน ได้ 6 สมัยจากการเข้าชิงทั้งหมด 6 ครั้งในช่วงระหว่างปี 1974-1981 นอกจากนี้ยังประกาศศักดาคว้าแชมป์วิมเบิลดันได้ถึง 5 สมัยติดต่อกัน ก่อนจะประกาศเลิกเล่นเทนนิสแบบเหนือความคาดหมายในปี 1983 ด้วยวัยเพียงแค่ 26 ด้วยเหตุผลเรื่องของความกดดันจากการแข่งขันที่ทำให้สภาพร่างกายเหนื่อยล้าเกินไป ในช่วงปี 1991 บอร์กได้ตัดสินใจหวนคืนสู่วงการเทนนิสอีกครั้ง แต่การกลับคืนสู่วงการในครั้งนี้ไม่ประสบความสำเร็จเหมือนอย่างตำนานที่เคยทำได้ และเขาไม่สามารถคว้าชัยชนะจากการแข่งขันได้อีกเลยแม้แต่นัดเดียว จึงได้ตัดสินใจเลิกเล่นอาชีพอย่างถาวรในปี 1993
ภาพลักษณ์
บอร์ก มีภาพลักษณ์ที่โดดเด่น ติดตาแฟนเทนนิสโลกในช่วงยุค 80 เนื่องจากเจ้าตัวชอบไว้ผมยาว และหนวดเครารุงรัง พ่อและแม่รวมถึงแฟนเทนนิสบางคนพยายามที่จะเกลี้ยกล่อมให้เขาเปลี่ยนภาพลักษณ์เพื่อให้ดึงดูดสปอนเซอร์ แต่ไม่เป็นผลสำเร็จ อย่างไรก็ตาม ภายหลังจากที่เขากลับมาเล่นอาชีพเป็นครั้งที่สองในช่วงต้นปี 90 บอร์กได้มีการเปลี่ยนภาพลักษณ์โดยการตัดผมและโกนหนวดเคราเป็นบางครั้ง
สถิติโลก
บิยอร์น บอร์ก ครองสถิติโลกในวงการเทนนิสจำนวน 4 รายการได้แก่
เอสเอ็มสเตชัน
เอสเอ็มสเตชัน (S.M. STATION) เป็นโครงการการปล่อยเพลงผ่านระบบดิจิทัลของค่ายเอสเอ็มเอนเตอร์เทนเมนต์ โดยจะปล่อยเพลงทุก ๆ วันศุกร์ ตั้งแต่วันที่ 3 กุมภาพันธ์ 2559 ฤดูกาลแรกได้สิ้นสุดลงในวันที่ 3 กุมภาพันธ์ 2560 เป็นจำนวนเพลงทั้งสิ้น 52 เพลง และฤดูกาลที่ 2 ได้เริ่มต้นในวันที่ 31 มีนาคม 2560 และสิ้นสุดในลงใน วันที่ 6 เมษายน พ.ศ. 2561 เป็นจำนวนเพลงทั้งสิ้น 56 เพลง
ประวัติ
อี ซูมัน ผู้ก่อตั้งเอสเอ็มเอนเตอร์เทนเมนต์ ได้แถลงข่าวเปิดตัวโครงการใหม่ของค่าย คือ เอสเอ็มสเตชัน ซึ่งเป็นส่วนหนึ่งของโครงการใหญ่ Neo Culture Technology เมื่อวันที่ 27 มกราคม 2559 มีจุดมุ่งหมายเพื่อแสดงศักยภาพของศิลปินและโปรดิวเซอร์ในค่าย รวมไปถึงการร่วมทำงาน (collaboration) กับศิลปินนอกค่าย โครงการเริ่มต้นขึ้นในวันที่ 3 กุมภาพันธ์ 2559 ด้วยการปล่อยซิงเกิลแรก "Rain" ของแทยอน ซึ่งเพลงนี้ประสบความสำเร็จ ทั้งติดชาร์ตระดับสูงในกาอนดิจิทัลชาร์ต และชนะเลิศในรายการเพลงประจำสัปดาห์ อินกีกาโย เพลงที่ปล่อยตามมาที่เข้าสู่ท็อป 10 ในกาอนดิจิทัลชาร์ต ได้แก่ "봄인가 봐 (Spring Love)" ของเอริก นัมและเวนดี้, "The Day" ของเควิลล์และแบคฮยอน, "No Matter What" ของโบอาและ Beenzino, "Dancing King" ของยู แจซ็อกและเอ็กโซ, "이별을 배웠어 (Always In My Heart)" ของอิม ซึลองและจอย และ "나비잠 (Sweet Dream)" ของฮีชอลและมิน คยองฮุน โดยที่เพลง "Rain" และ "봄인가 봐 (Spring Love)" ได้รับเสนอชื่อเข้าชิงในงานประกาศรางวัลเพลงปลายปีจำนวนมาก โดยที่เพลง Rain ชนะรางวัลบนซังดิจิทัลของโกลเดนดิสก์อะวอร์ดครั้งที่ 31 และ "나비잠 (Sweet Dream)" ชนะรางวัลเพลงร็อกยอดเยี่ยมในเมลอนมิวสิกอะวอดส์ ฤดูกาลแรกสิ้นสุดลงในวันที่ 3 กุมภาพันธ์ 2560 ด้วยซิงเกิลที่ 52 "커튼 (Curtain)" ของซูโฮและซง ยองจู
ในเดือนกุมภาพันธ์ 2560 เอสเอ็มเอนเตอร์เทนเมนต์ประกาศฤดูกาลที่ 2 ของเอสเอ็มสเตชัน ซึ่งสอดคล้องกับค่ายที่ต้องการชูจุดเด่นด้านการร่วมทำงานการนักดนตรีต่างชาติเช่นเดียวกันกับโครงการของค่ายในอดีตอย่าง เอสเอ็มเดอะบัลลาด เอสเอ็มเดอะเพอร์ฟอแมนซ์ ซัมเมอร์เวเคชัน และ วินเทอร์การ์เดน โดยเริ่มขึ้นในวันที่ 31 มีนาคม 2560 ด้วยซิงเกิลแรก "Would U" ของเรดเวลเวต ในวันที่ 6 เมษายน 2560 ได้มีการปล่อยอัลบั้มรวมผลงานในชื่อ "S.M. Station Season 1" ซึ่งประกอบไปด้วยเพลงจำนวน 52 เพลงและโบนัสแทร็ก 5 เพลง อัลบั้มถูกบรรจุเป็นชุดแผ่นซีดี 4 แผ่น รวมถึงหนังสือภาพเบื้องหลัง ฤดูกาลที่ 2 สิ้นสุดลงในวันที่ 6 เมษายน 2561 ด้วยซิงเกิล "New Heroes" โดยเตนล์ (เอ็นซีที)
ในวันที่ 27 กรกฎาคม 2561 ได้มีการจัดคอนเสิร์ต "THE STATION" ณ โคเอ็กซ์อาร์ตเทียม โดยมีแขกรับเชิญ ได้แก่ แบคฮยอน เตนล์ และ เพโนเมโค
ในเดือนสิงหาคม 2561 เอสเอ็มเอนเตอร์เทนเมนต์ได้ประกาศโครงการพิเศษ "STATION x 0" ซึ่งเป็นการร่วมมือกันระหว่าง "STATION" และแบรนด์วัฒนธรรมใหม่ล่าสุด "0" (อ่านว่า ย็อง ซึ่งสอดคล้องกับการเรียกเลขศูนย์ในภาษาเกาหลี และพ้องเสียงกับคำว่า young ในภาษาอังกฤษ) โดยมีการปล่อยทีเซอร์ปริศนา และประกาศซิงเกิลแรกซึ่งจะขับร้องโดยแทยอนและเมโลม็องซ์
ในเดือนพฤศจิกายน 2561 เอสเอ็มเอนเตอร์เทนเมนต์ได้ประกาศฤดูกาลที่ 3 ของเอสเอ็มสเตชัน โดยเพลงลำดับแรกจะถูกปล่อยในวันที่ 29 พฤศจิกายน 2561 ซึ่งจะถูกขับร้องโดย ลูคัส (เอ็นซีที) และ Jonah Nilsson จากวงดนตรีสัญชาติสวีเดน Dirty Loops และเพลงสุดท้ายในเอสเอ็มสเตชันฤดูกาลที่ 3 คือเพลง "Long Flight" ขับร้องโดย แทยง (เอ็นซีที) ปล่อยขายในวันที่ 18 กรกฎาคม 2562
ในวันที่ 15 พฤศจิกายน 2562 เอสเอ็มเอนเตอร์เทนเมนต์ได้ประกาศฤดูกาลที่ 4 ของเอสเอ็มสเตชันในชื่อ Station X และอัปโหลดเทรลเลอร์นำแสดงโดยแจฮยอน (เอ็นซีที) โดยเริ่มต้นในวันที่ 20 พฤศจิกายนด้วยซิงเกิลซึ่งร่วมมือกับยูนิเซฟ "This is Your Day (for every child, UNICEF)" ขับร้องโดย โบอา, ชีวอน (ซูเปอร์จูเนียร์), เจ-มิน, ซันนี่ (เกิลส์เจเนอเรชัน), แทมิน (ชายนี), ซูโฮ (เอ็กโซ), เวนดี้ (เรดเวลเวต) และ โดยอง (เอ็นซีที)
มหาวิทยาลัยการกีฬาแห่งชาติ วิทยาเขตอุดรธานี
มหาวิทยาลัยการกีฬาแห่งชาติ วิทยาเขตอุดรธานี (Thailand National Sports University Udon Thani Campus) เป็นมหาวิทยาลัยการกีฬาแห่งชาติประจำภาคตะวันออกเฉียงเหนือ ที่ผลิตบัณฑิตด้านการกีฬา ได้แก่ ครูพลศึกษา สุขศึกษา นักวิทยาศาสตร์การกีฬา ผู้ฝึกสอนกีฬา  นักนันทนาการ และผู้สื่อข่าวกีฬา ซึ่งตั้งอยู่ในจังหวัดอุดรธานี โดยเป็น 1 ใน 4 วิทยาเขต ของสถาบันการพลศึกษาที่ตั้งอยู่ในภาคตะวันออกเฉียงเหนือ โดยถือกำเนิดจากการเปลี่ยนแปลงของระบบราชการเมื่อ ปีพ.ศ 2548 โดยปรับเปลี่ยนมาจากวิทยาลัยพลศึกษา กระทรวงศึกษาธิการ ซึ่งผลิตนักศึกษาในระดับประกาศนียบัตรวิชาการศึกษาชั้นสูง (ป.กศ.สูง) มาเป็นผลิตบัณฑิตในระดับปริญญาตรี
ประวัติ
มหาวิทยาลัยการกีฬาแห่งชาติประจำภาคตะวันออกเฉียงเหนือ วิทยาเขตอุดรธานี แรกเริ่มก่อตั้งขึ้นในวันที่  16  มกราคม  2518 โดยใช้ชื่อว่า "วิทยาลัยพลศึกษาจังหวัดอุดรธานี"  ในสังกัดกรมพลศึกษา กระทรวงศึกษาธิการ(ในขณะนั้น) เพื่อตอบสนองนโยบายขยายการศึกษาด้านพลศึกษาไปยังส่วนภูมิภาค และได้จัดตั้งวิทยาลัยพลศึกษาจังหวัดอุดรธานีขึ้นเป็นแห่งที่ 5 จากทั่วประเทศ  ในสถานที่ตั้ง ณ สนามกีฬากลางจังหวัดอุดรธานี บนพื้นที่ 116 ไร่  เลขที่ 380 หมู่ที่ 5 ถนนอุดร-เลย ตำบลบ้านเลื่อม อำเภอเมือง จังหวัดอุดรธานี (ปัจจุบัน ตำบลบ้านเลื่อมเปลี่ยนเป็น ตำบลหมากแข้ง ชุมชนพลบดีศรีอุดร )  โดยมีนายสมหมาย สิริจันทพันธุ์ เป็นผู้อำนวยการ  พร้อมอาจารย์และเจ้าหน้าที่  จำนวน 11 คน
ต่อมาเมื่อวันที่ 31 มกราคม พ.ศ. 2548 พระบาทสมเด็จพระเจ้าอยู่หัวรัชกาลที่ 9 ทรงลงพระปรมาภิไธย พ.ร.บ.สถาบันการพลศึกษา .... และได้ประกาศในราชกิจจานุเบกษา ในวันที่ 4 กุมภาพันธ์ พ.ศ. 2548  จึงมีผลำให้วิทยาลัยพลศึกษาทั่วประเทศครบรวมก่อตั้งเป็น สถาบันการพลศึกษา โดยถือกำเนิดขึ้นอย่างเป็นทางการตั้งแต่วันที่ 5 กุมภาพันธ์ พ.ศ. 2548
จึงทำให้วิทยาลัยพลศึกษาจังหวัดอุดรธานี ได้รับการยกฐานะขึ้นเป็นหน่วยงานหนึ่งของสถาบันการพลศึกษา โดยใช้ชื่อว่า "สถาบันการพลศึกษา วิทยาเขตอุดรธานี" พร้อมกับวิทยาลัยพลศึกษาอื่นๆทั้ง 17 แห่ง ตั้งแต่บัดนั้น
สัญลักษณ์ประจำสถาบัน
คือ ภาพพระพลบดีทรงช้างเอราวัณอยู่เหนือกลีบเมฆ หัตถ์ซ้ายทรงพระขรรค์ หัตถ์ขวาทรงตรี ตอนล่างเป็นข้อความภาษาไทยระบุชื่อ มหาวิทยาลัยการกีฬาแห่งชาติ เครื่องหมายสำหรับนักศึกษาหญิง คือ เครื่องหมายสัญลักษณ์สามห่วง สีเขียว ขาว เหลือง ภายในเป็นพระพลบดี ทรงช้างเอราวัณอยู่เหนือกลีบเมฆ ตอนล่างเป็นชื่อของสถาบัน สำหรับติดหน้าอกเสื้อเครื่องแบบนักศึกษาหญิง ด้านซ้าย
เครื่องหมายสำหรับนักศึกษาชาย คือ ตอนบนเป็นรูปพระพลบดีทรงช้างเอราวัณ อยู่เหนือกลีบเมฆ ตอนล่างเป็นชื่อของสถาบันการพลศึกษา สำหรับติดเนคไท สีเขียว
สีขาว
สีเหลือง
หลักสูตร
ปัจจุบัน มหาวิทยาลัยการกีฬาแห่งชาติประจำภาคตะวันออกเฉียงเหนือ วิทยาเขตุดรธานี เปิดหลักสูตรการเรียนการสอน ในคณะและสาขาวิชาต่างๆ ดังนี้
การพระราชทานปริญญาบัตร
มหาวิทยาลัยการกิฬาแห่งชาติ ได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จแทนพระองค์ ในพิธีพระราชทานปริญญาบัตรแก่ผู้สำเร็จการศึกษาของมหาวิทยาลัยการกีฬาแห่งชาติครั้งแรก (ประจำปีการศึกษา 2548-2551) ภายใต้นามสถาบันการพลศึกษาในขณะนั้น เมื่อวันพุธที่ 4 พฤศจิกายน พ.ศ. 2552 ณ อาคารใหม่ สวนอัมพร ลานพระบรมรูปทรงม้า พระราชวังดุสิต ถนนอู่ทองใน แขวงดุสิต เขตดุสิตกรุงเทพมหานคร
แม่น้ำเวเซอร์
แม่น้ำเวเซอร์ (Weser) เป็นแม่น้ำทางทิศเหนือ-ตะวันตกของประเทศเยอรมนี เกิดจากแม่น้ำฟุลดาไหลมารวมกับแม่น้ำแวร์ราที่เมืองมึนเดิน ไหลผ่านรัฐโลว์เออร์แซกโซนี ไหลไปทางตะวันตกเฉียงเหนือ ลงสู่ทะเลเหนือ แม่น้ำเวเซอร์มีความยาว 452 กม. หากรวมกับแม่น้ำเวร์ราจะมีความยาว 744 กม.
อาฟเตอร์สคูล
อาฟเตอร์สคูล (After School) สามารถหมายถึง
พ.ศ. 2216
พุทธศักราช 2216 ใกล้เคียงกับ
เอเปค 2003
หัวข้อหลัก
หัวข้อของการประชุมเอเปค 2003 คือ "โลกแห่งความแตกต่าง: หุ้นส่วนเพื่ออนาคต" (Different worlds: Partnership for the Future) ซึ่งมีจุดมุ่งหมายเพื่อรวบรวมศักยภาพที่ยิ่งใหญ่ที่สุดของเขตเศรษฐกิจเอเปคทั้งหมดเพื่อรับมือกับความท้าทายในอนาคต โดยเฉพาะอย่างยิ่งการค้าเสรีและเปิดกว้างของเอเปคและการลงทุนในประเทศที่พัฒนาแล้วของเอเปค หัวข้อหลักนี้ได้รับการขยายโดยชุดรูปแบบย่อย 5 หัวข้อที่ออกแบบมาเพื่อชี้นำคณะทำงานของเอเปคในการบรรลุวัตถุประสงค์ของการประชุม
โลโก้
โลโก้ของการประชุมสุดยอดเป็นภาพเรือพระที่นั่งสุพรรณหงส์ ซึ่งเป็นเรือพระที่นั่งของพระมหากษัตริย์ไทย เป็นสัญลักษณ์ของมรดกและวัฒนธรรมของประเทศไทย และความผูกพันอันแน่นแฟ้นของความสัมพันธ์ทางประวัติศาสตร์ เศรษฐกิจ สังคมและวัฒนธรรมของประเทศสมาชิกเอเปค ลูกโลกหมุนรอบเรือหลวงแสดงถึงค่านิยมของเอเปค ได้แก่ พลวัต การเชื่อมต่อโครงข่าย ความร่วมมือทางเศรษฐกิจระดับโลก และลัทธิภูมิภาค
ดูเพิ่ม
การประชุมสุดยอดเอเปคที่ไทยเป็นเจ้าภาพ
กริสตีอาโน ลูกาเรลลี
กริสตีอาโน ลูกาเรลลี เป็นนักฟุตบอลชาวอิตาลี เกิดที่ลิวอร์โน่ เมื่อวันที่ 4 ตุลาคม ค.ศ.1975 เคยเล่นให้หลายทีมในอิตาลี อย่าง เปรูจา, ปาโดว่า, อตาลันต้า, เลชเช่, โตริโน่, ลิวอร์โน่, ปาร์ม่า, นอกจากนี้ยังเคยค้าแข้งที่ต่างแดนกับ บาเลนเซีย ในสเปน และซัคเตอร์ โดเน็ท ในยูเครน โดยมีผลงานการลงเล่นในเซเรีย อา ทั้งสิ้น 277 นัด ยิงไปทั้งสิ้น 112 ประตู ส่วนผลงานกับทีมชาติลงเล่นไป 6 นัด ยิงได้ 3 ประตู
ประเทศอาร์เจนตินาในพาราลิมปิกฤดูร้อน 2012
ประเทศอาร์เจนตินา เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติอาร์เจนตินาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 63 คนใน 15 ชนิดกีฬา
พ.ศ. 2215
พุทธศักราช 2215 ใกล้เคียงกับ
วรศุลี สุวรรณปริสุทธิ์
นางวรศุลี สุวรรณปริสุทธิ์ (เกิด 20 ตุลาคม พ.ศ. 2498) อดีตสมาชิกสภาผู้แทนราษฎรจังหวัดมุกดาหาร 3 สมัย
ประวัติ
นางวรศุลี สุวรรณปริสุทธิ์ (ชื่อเล่น : ตุ้ย) เกิดเมื่อวันที่ 20 ตุลาคม พ.ศ. 2498 เป็นบุตรของนายสง่า และ นางลวง สุวรรณปริสุทธิ์ จบการศึกษาระดับปริญญาตรี จาก คณะนิติศาสตร์ มหาวิทยาลัยรามคำแหง สมรสกับ นายภมร เชาว์ศิริกุล มีบุตร 3 คน
งานการเมือง
วรศุลี เข้าสู่งานการเมืองด้วยการดำรงตำแหน่งเทศมนตรีเทศบาลเมืองมุกดาหาร เมื่อ พ.ศ. 2537 ก่อนที่จะลาออกมาลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2538 สังกัด พรรคประชาธิปัตย์ และได้รับเลือกเรื่อยมารวม 3 ครั้ง
สมาชิกสภาผู้แทนราษฎร
วรศุลี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
พ.ศ. 2213
พุทธศักราช 2213 ใกล้เคียงกับ
ผู้นำ
อาณาจักรอยุธยา - สมเด็จพระนารายณ์มหาราช
ประเทศคิวบา
คิวบา หรือ กูบา (อังกฤษและCuba, ) มีชื่อทางการคือ สาธารณรัฐคิวบา หรือ สาธารณรัฐกูบา (Republic of Cuba; República de Cuba, ) ประกอบด้วยเกาะคิวบา (เป็นเกาะที่ใหญ่ที่สุดในหมู่เกาะเกรตเตอร์แอนทิลลีส) เกาะฮูเบนตุด (Isla de la Juventud) และเกาะเล็ก ๆ ใกล้เคียง ตั้งอยู่ในภูมิภาคแคริบเบียนเหนือ ที่จุดบรรจบของทะเลแคริบเบียน อ่าวเม็กซิโก และมหาสมุทรแอตแลนติก คิวบาตั้งอยู่ทางทิศใต้ของสหรัฐอเมริกาภาคตะวันออก และหมู่เกาะบาฮามาส ทางทิศตะวันตกของหมู่เกาะเติกส์และหมู่เกาะเคคอสและประเทศเฮติ ทางทิศตะวันออกของเม็กซิโก และทางทิศเหนือของหมู่เกาะเคย์แมนและเกาะจาเมกา สาธารณรัฐคิวบาเป็นเพียงประเทศเดียวในบริเวณภูมิภาคนี้ที่ยังคงมีการปกครองแบบคอมมิวนิสต์อยู่
ประวัติศาสตร์
ชาวสเปนเดินทางมาถึงเกาะคิวบาครั้งแรกเมื่อ พ.ศ. 2035 แต่ไม่ได้สนใจเกาะนี้มากนักในระยะแรกเพราะไม่มีทรัพยากรธรรมชาติและมีชาวอินเดียนอยู่น้อย จนกระทั่งเกิดการปฏิวัติในเฮติเมื่อปี พ.ศ. 2333 คิวบาจึงกลายเป็นแหล่งอุตสาหกรรมน้ำตาลของสเปนแทนที่เฮติ
คิวบาเป็นดินแดนสุดท้ายในทวีปอเมริกาที่เป็นอาณานิคมของสเปน โคเซ มาร์ตี จัดตั้งพรรคปฏิวัติคิวบาเมื่อ พ.ศ. 2435 เพื่อเรียกร้องเอกราชจนถูกฆ่าเมื่อ พ.ศ. 2438 การเรียกร้องเอกราชของคิวบาได้รับการสนับสนุนจากสหรัฐอเมริกา จนกระทั่งเรือรบของกองทัพเรือเกิดระเบิดในอ่าวของกรุงอาบานาเมื่อ 15 กุมภาพันธ์ พ.ศ. 2440 ซึ่งกลายเป็นชนวนให้เกิดสงครามสเปน-อเมริกา ผลของสงครามทำให้คิวบาได้รับเอกราชและอาณานิคมอื่นของสเปนกลายเป็นของสหรัฐอเมริกา
หลังจากได้รับเอกราช คิวบาตกอยู่ภายใต้อิทธิพลของสหรัฐอเมริกาอย่างมาก ในบางช่วงเช่น พ.ศ. 2460-2466 คิวบาถูกสหรัฐยึดครองและเข้ามาบริหารโดยตรง ทั้งนี้เพราะสหรัฐมีผลประโยชน์ในอุตสาหกรรมน้ำตาลของคิวบา อิทธิพลของสหรัฐสิ้นสุดลงเมื่อฟีเดล กัสโตร เข้ายึดอำนาจจากประธานาธิบดีฟุลเคนเซียว บาติสตา และบริหารประเทศด้วยระบอบสังคมนิยมเมื่อ พ.ศ. 2502 เมื่อถูกสหรัฐตัดความสัมพันธ์และปิดกั้นทางการค้า และสนับสนุนชาวคิวบาโพ้นทะเลให้ก่อกบฏล้มรัฐบาลของกัสโตรจนเกิดวิกฤตการณ์เบย์ออฟฟิกส์เมื่อ 15 เมษายน พ.ศ. 2514 แต่ไม่สำเร็จ รัฐบาลของกัสโตรจึงหันไปสร้างความสัมพันธ์กับสหภาพโซเวียตและจีนแทน ปัจจุบันคิวบาเป็น 1 ใน 5 ประเทศคอมมิวนิสต์ในโลก (อีก 4 ประเทศคือ จีน เวียดนาม ลาว และเกาหลีเหนือ) และเป็นประเทศเดียวในทวีปอเมริกาที่ปกครองด้วยระบอบคอมมิวนิสต์
การเมืองการปกครอง
รูปแบบการปกครอง สังคมนิยม ปกครองด้วยระบอบสังคมนิยมคอมมิวนิสต์
บริหาร
ประธานาธิบดีเป็นประมุขของประเทศและเป็นหัวหน้าฝ่ายบริหาร โดยคนปัจจุบันคือนายมิเกล ดิอาช-กาเนล สภาพลังประชาชนแห่งชาติซึ่งเป็นสภานิติบัญญัติของคิวบาทั้ง 605 เสียง มีมติเป็นเอกฉันท์ ในการลงคะแนนเมื่อวันพฤหัสบดี ให้รองประธานาธิบดีมิเกล ดิแอซ-คาเนล รับตำแหน่งประธานาธิบดีคนใหม่ของประเทศ ถือเป็นคนที่ 19 ต่อจากนายราอูล คาสโตร ซึ่งขอลาออกจากตำแหน่งด้วยเหตุผลด้านสุขภาพที่ทรุดโทรมตามอายุขัย
นิติบัญญัติ
ระบบสภาเดียว ที่มีชื่อว่า National Assembly of People's Power ซึ่งประกอบด้วยสมาชิกจำนวน 614 คน มาจากการเลือกตั้งโดยตรงของประชาชน และมีวาระ 5 ปี พรรคการเมือง ระบบพรรคเดียว คือ พรรคคอมมิวนิสต์แห่งคิวบา (Partido Comunista de Cuba : PCC)
ตุลาการ
ฝ่าย ศาลฎีกา (ได้รับการแต่งตั้งจากสภา National Assembly of People's Power) มีอำนาจดูแลศาลอื่น ๆ ในระดับภูมิภาค
การแบ่งเขตการปกครอง
15 จังหวัด (provinces) และ 1 เทศบาลพิเศษ* (special municipality) ได้ประกอบขึ้นเป็นประเทศคิวบา เขตปกครองนี้ได้มีการเปลี่ยนแปลงใหม่จากเดิมมีเพียง 6 จังหวัด คือ ปีนาร์เดลรีโอ (Pinar del Río) อาบานา (Habana) มาตันซัส (Matanzas) ลัสบียัส (Las Villas) กามากูเอย์ (Camagüey) และโอเรียนเต (Oriente)
ความสัมพันธ์กับราชอาณาจักรไทย
สาธารณรัฐคิวบากับราชอาณาจักรไทยสถาปนาความสัมพันธ์ทางการทูต เมื่อวันที่ 15 พฤษภาคม 2501 โดยเป็นประเทศแรกในภูมิภาคแคริบเบียนที่สถาปนาความสัมพันธ์ทางการทูตกับประเทศไทย ไทยมีสถานเอกอัครราชทูตไทย ณ กรุงเม็กซิโกซิตี ประเทศเม็กซิโก มีเขตอาณาครอบคลุมคิวบา โดยมีสถานกงสุลกิตติมศักดิ์ ณ กรุงอาบานา และในปี 2547 คิวบาได้เปิดสถานเอกอัครราชทูตประจำประเทศไทย ณ กรุงเทพมหานคร ปัจจุบัน นายเอกตอร์ กอนเด อัลเมย์ดา (Héctor Conde Almeida) ดำรงตำแหน่งเอกอัครราชทูตสาธารณรัฐคิวบาประจำประเทศไทย
ในปี 2560 มีนักท่องเที่ยวชาวคิวบาเดินทางมาประเทศไทยจำนวน 468 คน
โครงสร้างเศรษฐกิจ
ผลิตภัณฑ์มวลรวมภายในประเทศ (2551) 68.39 พันล้านดอลลาร์สหรัฐ
รายได้ประชาชาติต่อหัว (2551) 6,086.40 ดอลลาร์สหรัฐ
อัตราเงินเฟ้อ ร้อยละ 0.8
อัตราการว่างงาน (2551) ร้อยละ 1.7
หนี้สินต่างประเทศ 17.50 พันล้านดอลลาร์สหรัฐ
ทรัพยากรธรรมชาติ เหล็ก ทองแดง นิเกิล แมงกานีส เกลือ ไม้ ก๊าซธรรมชาติ
อุตสาหกรรม อุตสาหกรรมผลิตและแปรรูปน้ำตาล การกลั่นน้ำมัน อาหารแปรรูป เหล็ก ปูนซีเมนต์ เคมีภัณฑ์ การผลิตยาและผลิตภัณฑ์ชีวภาพ
เกษตรกรรม อ้อย ยาสูบ ผลไม้ประเภทส้ม (Citrus) กาแฟ ผัก ถั่ว เนื้อ ข้าว ผลไม้เมืองร้อน
มูลค่าการนำเข้า (2551) 14.25 พันล้านดอลลาร์สหรัฐ สินค้านำเข้า อาหาร น้ำมันเชื้อเพลิง เคมีภัณฑ์ เครื่องจักร
มูลค่าการส่งออก (2551) 3.68 พันล้านดอลลาร์สหรัฐ สินค้าออก น้ำตาล นิเกิล ยาสูบ อาหารทะเล เหล้ารัม ยาและผลิตภัณฑ์ชีวภาพ
ประเทศคู่ค้าที่สำคัญ เนเธอร์แลนด์ เวเนซุเอลา แคนาดา จีน สเปน สหรัฐอเมริกา และประเทศในภูมิภาคลาตินอเมริกา
สถานการณ์ทางเศรษฐกิจ
คิวบามีนโยบายเศรษฐกิจตามระบอบสังคมนิยม โดยรัฐมีบทบาทในการกำหนดนโยบาย บริหารจัดการ และขับเคลื่อนเศรษฐกิจและสังคม เป็นผู้ควบคุมกลไกในการผลิตส่วนใหญ่ เป็นผู้จ้างแรงงานที่สำคัญ เป็นผู้กำหนดราคาสินค้าส่วนใหญ่และแจกจ่ายสิ่งของแก่ประชาชน พร้อมทั้งควบคุมการลงทุนของภาคธุรกิจ อย่างไรก็ดี ในช่วงทศวรรษ 1990 รัฐบาลคิวบาเริ่มมีการปฏิรูประบบเศรษฐกิจ โดยผ่อนคลายความเข้มงวดในธุรกิจบางประเภท อาทิ การท่องเที่ยวและโรงแรม เพื่อดึงดูดเงินตราจากต่างประเทศ ดำเนินมาตรการเปิดเสรี และส่งเสริมการลงทุนจากต่างประเทศ